જે માણસ થાપણનો સ્વામી હોય તે મૃત્યુ પછી આ પૃથ્વી પર જેણે તેની થાપણ હરી લીધી હોય તેના ગુણવાન તથા રૂપવાન પુત્ર તરીકે જન્મે છે, કારણ કે જેણે તેની થાપણનું અપહરણ કર્યું હોય તે દારુણ દુઃખ દઈને ગયો હોય છે. તેનું વેર લેવા તે થાપણનો માલિક તેના ઘેર પુત્ર તરીકે જન્મે છે. એ જ કારણે તે થાપણનો સ્વામી તેની થાપણનું અપહરણ કરનારના પુત્ર તરીકે જન્મે છે. એમ જેણે પૂર્વજન્મમાં થાપણ હરીને જે પ્રકારનું દુઃખ દીધું હોય એવું જ દુઃખ એ પુત્ર થઈને આપ્યા કરે છે. કેટલાક પુત્રો પોતાની હરેલી થાપણ પાછી મેળવવા માટે જ સુંદર પુત્રરૂપે થાય છે.